open-index/open-wikipedia-markdown huggingface dataset:
Donald Ervin Knuth

**Donald Ervin Knuth** (g. 1938 m. sausio 10 d. Milvokyje, Viskonsino valstijoje) – JAV informatikas.

Mokėsi Milvokio liuteronų vidurinėje mokykloje. 1960 m. baigė Keiso technologijos institutą ir gavo bakalauro ir (išimties tvarka tuo pačiu metu) magistro laipsnius iš matematikos. Besimokydamas jis dirbo krepšinio komandos vadybininku.

1963 m. įgijo mokslų daktaro laipsnį Kalifornijos technologijos institute. Tapęs šio instituto profesoriumi pradėjo rašyti monografiją „Kompiuterio programavimo menas“ (). Iš karto buvo planuota parašyti vientomį veikalą, po to – šešiatomį, dar vėliau – septyniatomį. 1968 m. buvo išleistas pirmasis tomas. Tais pat metais Knutas pradėjo dirbti Stenfordo universitete.

1971 m. Knutas gavo Grace Murray Hopper premiją 1974 m. – Tiuringo premiją, 1979 m. – Nacionalinį mokslo medalį, 1995 m. – IEEE Džono fon Noimano medalį, 1996 m. – Kijoto premiją. 1992 m. jis tapo Prancūzijos mokslų akademijos nariu korespondentu, 2003 m. – Londono karališkosios bendrijos užsienio nariu.

1976 m., išleidęs trečiajį „Kompiuterio programavimo meno“ tomą, pasipiktinęs tuometinių teksto formatavimo priemonių būkle, sukūrė TeX ir Metafont priemones.

1991 m. Knutas parašė knygą „*3:16 Bible Texts Illuminated*“, kurioje išnagrinėta kiekvienos Biblijos knygos trečiojo skyriaus šešioliktoji eilutė.

1992 m. nustojo dirbti Stenfordo universitete, kad galėtų susikaupti knygos „Kompiuterio programavimo meno“ rašymui.

## Nuorodos
* Oficiali svetainė
Klužas-Napoka

**Klužas-Napoka** – miestas centro šiaurinėje Rumunijoje, Transilvanijoje, prie Mažojo Samošo upės, 323 km nuo Bukarešto. Apskrities centras. Antras pagal dydį šalies miestas. Svarbus pramoninis, istorinis ir kultūrinis regiono centras. Yra 5 universitetai, muzikos akademija, botanikos sodas, observatorija, istorijos, etnografijos, meno muziejai.

## Istorija
Miesto pradžia buvo II a. pr. užkariavus Dakiją imperatoriaus Trajano įkurta Romos legionų bazė ***Napoka***. Tautų kraustymosi laikotarpiu miestas sugriautas. Vėliau regioną užėmė vengrai. Karaliaus Ištvano V nurodymu buvusios romėnų kolonijos vietoje atkurtas miestas. 1270 m. gavo miesto statusą ir pradėjo augti.

1974 m. pervadinta ***Klužu-Napoka***.

## Sportas

; Futbolas
* CFR Cluj
* FC Universitatea Cluj
* Dinamo Cluj (1956–1958)
* Victoria CFR Cluj
* Ferar-Vasas KMSE

; Krepšinis
* Klužo-Napokos U-BT

## Žymūs žmonės
* Magda Frank

## Šaltiniai
Patrick Süskind

**Patrikas Ziuskindas** (1949 m. kovo 26 d. Ambache.) – vokiečių rašytojas ir scenaristas.

## Gyvenimas ir kūryba
Nuo 1968 iki 1974 m. Patrikas Ziuskindas studijavo istoriją Miunchene ir Eksen-Provanse. Rašytoją išgarsino vieno veiksmo pjesė "Kontrabosas", parodyta 1981 m. Miunchene ir sulaukusi didelio pasisekimo. 1985 m. pasirodė pirmasis romanas "Kvepalai - žudiko istorija". Knyga autorių išgarsino visame pasaulyje ir daug metų išsilaikė bestselerių sąrašuose. Devintajame dešimtmetyje Patrikas Ziuskindas rašė scenarijus.

## Bibliografija
* 1981 *Der Kontrabass *'Kontrabosas**
* [[1985]] ''Das Parfum'' **Kvepalai - žudiko istorija**
* [[1987]] ''Die Taube'' **Balandis**
* [[1991]] ''Die Geschichte von Herrn Sommer'' **Pono Zomerio istorija*'
* [[1995]] *Drei Geschichten*
* [[2006]] *Über Liebe und Tod''
Douglas Coupland

**Daglas Kuplandas** (; g. 1961 m. gruodžio 30 d. Bad Ziolingene, Vokietijoje) – kanadiečių rašytojas.

## Gyvenimas ir kūryba
1965 m. Daglas Kuplandas gyveno Vankuveryje. Šiame mieste esančiame Emilės Kar meno ir dizaino koledže pradėjo studijuoti skulptūrą. Studijas tesė Hokaido koledže Saporo mieste, Japonijoje ir Europos dizaino institute Milane. Iš pradžių dirbo skulptoriumi ir rašė straipsnius į laikraščius. Pirmasis romanas "X karta" greitai išgarsino autorių ir tapo kultine knyga. Šiaurės Amerikoje Kuplandas ne kartą vadintas savo kartos Nostradamu bei antruoju Marshallu McLuhanu. Jo kūryba dėmesinga socialiniams konfliktams, technologijų ir vartojimo kultūrai, žiniasklaidos kultui ir transagresyvios gyvensenos modeliams. Kaip ir Leonardas Cohenas, kitas žymus Kanados rašytojas, Kuplandas yra ironiškojo maišto poetas. Jis pašiepia valdžios institucijas, konformistinius ir dažnai beprasmius japių gyvenimo ritualus, vergystę turto dievybei Mamonai. Estetinis Kuplando pasaulis moko sukilti prieš metropolius kamuojantį „nesveikų pastatų sindromą“, „maklažais“ virtusių darboviečių infrastruktūrą bei „nusipirktos patirties“ kičą ir ieškoti išsigelbėjimo postmodernios Vakarų visuomenės periferijoje. Kur nors toli toli – pasaulio krašte, apie kurį svajojote vaikystėje.

## Bibliografija
### Grožinė literatūra
* 1991 m. *Generation X: Tales for an Accelerated Culture* (X karta)
* 1992 m. *Shampoo Planet* (Šampano planeta)
* 1994 m. *Life After God* (Gyvenimas po Dievo)
* 1995 m. *Microserfs* (Mikrovergai)
* 1998 m. *Girlfriend in a Coma* (Mergina komoje)
* 2000 m. *Miss Wyoming* (Mis Vajoming)
* 2001 m. *All Families Are Psychotic*
* 2001 m. *God Hates Japan*
* 2003 m. *Hey Nostradamus!*
* 2004 m. *Eleanor Rigby*
* 2006 m. *JPod*
* 2007 m. *The Gum Thief*

### Ne grožinė literatūra
* 1996 m. *Polaroids from the Dead* (Mirties poliaroidai)
* 1998 m. *Lara's Book: Lara Croft and the Tomb Raider phenomenon*
* 2000 m. *City of Glass*
* 2002 m. *Souvenir of Canada*
* 2002 m. *School Spirit*
* 2004 m. *Souvenir of Canada 2*
* 2005 m. *Terry*

### Dramos ir pjesės
* 1996 m. *Douglas Coupland: Close Personal Friend*
* 2004 m. *September 10*
* 2005 m. *Inside the Light*
* 2005 m. *Souvenir of Canada*
* 2007 m. *Everything's Gone Green*
* 2009 m. *All Families Are Psychotic*
* 2008 m. *JPod*
Donecas

**Donecas** (; ) – upė Rusijoje ir Ukrainoje, dešinysis Dono intakas. Prasideda Vidurinės Rusijos aukštumoje, Rusijos Belgorodo srityje, į šiaurę nuo Belgorodo. Teka į pietryčius per Ukrainos Charkovo, Donecko ir Luhansko sritis (Donbasą), Rusijos Rostovo sritį. Susilieja su Donu žemiau Konstantinovsko, ~100 km nuo Azovo jūros.

Didžiausi intakai:
* dešinieji – Udas, Bereka, Luhanė, Kundriučia;
* kairieji – Oskolas, Aidaras, Derkulas, Kalitva, Bystraja.

Žemupyje laivuojama, svarbi Donbaso, anglių gavybos ir sunkiosios pramonės rajono, transporto arterija.

Miestai prie upės – Belgorodas, Vovčanskas, Čugujevas, Rubižė, Lisičanskas, Severodoneckas, Kamensk-Šachtinskis, Ust-Doneckis.

## Šaltiniai
Cimliansko tvenkinys

**Cimliansko tvenkinys** () – tvenkinys Rusijos Volgogrado ir Rostovo srityse, Dono upės slėnyje. Ilgis – 320 km. Didžiausias plotis – 38 km. Šiaurinėje dalyje jungiasi su Volgos-Dono kanalu.

Susidarė pastačius hidroelektrinę. Statyba prasidėjo 1948 m. Užtvankos ilgis – 12,8 km. Tvenkinys užpildytas 1952–1953 m., upės vandens lygis pakilo 27 m. Buvo užtvindytas istorinis paminklas – chazarų tvirtovė Sarkelis.

Drėkinimas, žvejyba (produktyviausias Rusijos tvenkinys).

Uostai – Volgodonskas, Kalačas prie Dono.
Žanras

**Žanras** (iš sen., *gendre* 'giminė', iš , *genus* 'gimimas, giminė, gentis') – meninės veiklos (dailės, muzikos ir kt.) sritis, apibūdinama tam tikrais kriterijais, taip pat tokios veiklos sukurtų meno kūrinių kategorija. Žanro sąvoka naudojama ir kompiuterinių žaidimų apibūdinimui. Mokslinis straipsnis taip pat yra labai specifinis literatūros žanras. 

Žanrai yra kategorijos su neryškiomis skiriamosiomis ribomis. Skirstymas į žanrus yra tradicinis, bet yra daug kūrinių, kurie papuola išsyk į kelis žanrus.

Literatūros, kino kūrinių, žaidimų skirstymas į žanrus gana įtakingai lemia, ar žmogus juos pirks, skaitys, žais. Kūrinio priskyrimas tam tikram žanrui apibrėžia ratą žmonių, kuriuos jis sudomins, nes jie mėgsta tą žanrą. Paprastai egzistuoja specializuoti žurnalai, internetinės svetainės, reklamuojančios vienų ar kitų žanrų kūrinius. Tuo tarpu knygos, filmai ir kiti kūriniai, nepriskirti klasikiniams žanrams, būna mažiau sėkmingi komerciškai.

## Požanriai
Žanrai paprastai skirstomi į *požanrius*. Grožinė literatūra paprastai skirstoma į tris klasikinius žanrus, būdingus dar senovės Graikijos literatūrai – poeziją, dramą ir prozą. Poeziją dažniausiai skirsto į epinę, lyrinę ir dramatinę. Dramą skirsto į komediją, paprastą dramą ir tragediją. Komediją skirsto į tokius požanrius, kaip farsas, papročių komedija, burleskas, satyra ir kt.
Paprastai bet kuris požanris vadinamas žanru, jei jis skirstomas į atskirus atvejus (smulkesnius požanrius).

## Hibridiniai žanrai
Labai dažnai egzistuoja kūriniai, pasižymintys išsyk dviejų ar kartais daugiau žanrų požymiais. Tokie kūriniai priskiriami hibridiniams žanrams, pvz., *[[tragikomedija]]*.

## Prakalbų žanrai
Graikijos klasikiniai retorikai prakalbas skirstė į tris žanrus:
* „įrodomosios prakalbos“ () – oratorius informuoja apie tai, kas yra įvykę, įrodinėja fakto buvimą.
* „įtikinamosios prakalbos“ () – oratorius kažkuo įtikinėja klausytojus.
* „giriamosios ir smerkiamosios prakalbos“ () – oratorius giria ar peikia asmenis, vertybes, veiksmus. Šiame žanre išskiria tokius požanrius, kaip apologija, laidotuvių oracija ir kt.

## Taip pat skaitykite
* Literatūros žanrai
* Kino žanrai
* Kompiuterinių žaidimų žanrai
* Dailės žanrai
* Muzikos žanrai

## Šaltiniai
Bakalauras

**Bakalauras** ( „berniukas“, iš ; *bakkalaureus* iš ) – pirmosios pakopos akademinis kvalifikacinis laipsnis, suteikiamas aukštosios mokyklos absolventams, baigusiems pirmines (pagrindines) studijas. Bakalauro studijų metu įgyjamos tam tikros srities žinios. Pagal atitinkamą sritį gali būti šakinės (teisės bakalauras, verslo administravimo bakalauras ir kt.) arba tarpšakinės studijos (teisės ir verslo studijos).

Bakalauro laipsnis Europoje liudija apie įgytą akademinę kvalifikaciją, leidžiama stoti į magistrantūrą. Išimtiniais atvejais kai kuriose valstybėse asmenims yra suteikiama teisė stoti į doktorantūrą.

Asmuo, baigęs bakalauro studijas, yra bakalauras (bakalaurė). Jis turi teisę greta savo pavardės nurodyti įgytą laipsnį (paprastai santrumpą, pvz., *B.A.*, *bacc. jur.* ir kt.).

## Bakalauro studijos Lietuvoje
Lietuvoje bakalauro laipsnis suteikiamas baigus pirmosios pakopos universitetines studijas, kurių apimtis paprastai yra 180–240 ECTS kreditų (3–4 metai). Baigus tokias studijas išduodamas bakalauro diplomas, o absolventas įgyja teisę stoti į antrosios pakopos (magistrantūros) studijas. Kolegijose baigus pirmosios pakopos profesines studijas suteikiamas profesinio bakalauro kvalifikacinis laipsnis.

Bakalauro laipsnį suteikia tiek universitetai, tiek kolegijos (pastarosios – profesinio bakalauro kvalifikacinį laipsnį). Pirmosios pakopos ir vientisųjų studijų programas vykdo visi licencijuoti universitetai ir kolegijos; jų sąrašas skelbiamas LAMA BPO ir Švietimo, mokslo ir sporto ministerijos informacinėse sistemose. Į jį įeina valstybiniai universitetai (pvz., Vilniaus universitetas, Vytauto Didžiojo universitetas, Kauno technologijos universitetas, Lietuvos sveikatos mokslų universitetas, Vilniaus Gedimino technikos universitetas, Klaipėdos universitetas ir kt.), privatūs universitetai (pvz., ISM Vadybos ir ekonomikos universitetas, LCC tarptautinis universitetas, Kazimiero Simonavičiaus universitetas) bei valstybinės ir privačios kolegijos.

Bakalauro studijų programas Lietuvoje vykdo įvairūs universitetai ir kolegijos, siūlantys skirtingų mokslo sričių ir krypčių studijas – nuo humanitarinių ir socialinių mokslų iki technologijos, biomedicinos ar menų.

## Nuorodos
Magistras (reikšmės)

Žodis **magistras** reiškia:

* magistras – antrasis akademinis kvalifikacinis laipsnis;
* krašto magistras – Kalavijuočių ordino, nuo 1236 m. Livonijos ordino vyriausiasis vadovas, mokytojas;
* Vokiečių ordino magistras – Vokiečių ordino vyriausiasis vadovas, mokytojas, aukščiausias kryžiuočių vokiečių ordino ir jo valdomos teritorijos pareigūnas, vyriausiasis ordino kariuomenės vadas.
Daktaras

**Daktaras**, **mokslų daktaras** (v. : „mokyti“ ir *doctus* „mokytas“; sntr. *Dr.*, dgs. *Dres.*) – aukščiausias akademinis laipsnis, Lietuvoje, kai kuriose Europos valstybėse ir JAV – aukščiausias mokslo laipsnis.

Daktaro laipsnis suteikiamas asmenims, baigusiems doktorantūrą aukštojoje mokykloje ir apgynusiems daktaro darbą (disertaciją). Daktaro laipsnis liudija apie asmens gebėjimą dirbti mokslinį darbą. JAV ir daugybėje kitų pažangių valstybių daktaro laipsnis reiškia visiškai baigtą aukštąjį išsilavinimą.

Dėl istorinių priežasčių užsienio valstybėse šis laipsnis dažnai žymimas *PhD* (iš  – filosofijos daktaras), nors suteikiamas jis ne vien filosofams, bet ir biologams, medikams, fizikams ir pan. Kai kuriose šalyse aukščiausiu mokslo laipsniu laikomas mokslų daktaro laipsnis DSc (iš .) Medicinos srityje kai kurios šalys taip pat turi ir atskirą medicinos daktaro laipsnį, kurio suteikimo tvarka ir reikalavimai skiriasi. Daktaro laipsnis suteikia teisę prieš pavardę rašyti Dr. (Dr. Vardenis Pavardenis). Medicinos srityje yra ir kitų panašiai vadinamų laipsnių (Dr. med., Dr. med. dent. bei Dr. med. vet.), kurių reikalavimai ir suteikimo tvarka skiriasi nuo šiame straipsnyje aprašytosios. *Doctor of Philosophy* galima įgauti taip pat ir medicinoje, tačiau tai bus ne tas pats laipsnis.

## Daktaro laipsnio reikšmė
Daktaro laipsnis pirmiausia liudija apie gebėjimus savarankiškai vykdyti visus reikalavimus atitinkančius mokslinius tyrimus savo kompetencijos srityje. Skirtingai nuo bakalauro ar magistro, liudijančių tam tikrą standartinį žinių rinkinį, daktarų kvalifikacija skirtinga, nes priklauso nuo disertacijos temos.

Daktaro laipsnis atveria galimybes tolesnėms mokslininko karjeros pakopoms. Dėl užsienio kalbų mokėjimo, apsiskaitymo bei įrodyto sugebėjimo organizuotai dirbti mokslinis laipsnis daugelyje šalių gerai vertinamas ir komerciniame sektoriuje. Universitetas ar firma, nusprendę įdarbinti mokslų daktarą, paprastai prašo jo parodyti mokslinių publikacijų sąrašą bei kviečia perskaityti prieš auditoriją trumpą pranešimą savo ankstesnės patirties tema. Tai leidžia atsirinkti darbuotoją, kuris geriausiai išmano planuojamą atlikti darbą.

## Statistika Lietuvoje
Lietuvoje 2010 m. buvo 9 600 daktaro mokslo laipsnį turinčių asmenų iki 70 metų amžiaus (0,5 % procento visų 25–70 metų amžiaus gyventojų). Iš jų 27,3 % – Fiziniai mokslai (matematika, informatika, fizika, chemija). 79,5 % daktaro mokslo laipsnį turinčių asmenų dirbo mokslo tiriamąjį darbą, iš jų dauguma (75,1 %) – aukštojo mokslo sektoriuje (2009 m.). 56,3 %) daktaro mokslo laipsnį turinčių asmenų – vyrai. 45–54 metų amžiaus mokslo daktarai sudarė 27,8 %, 55–64 metų – 24,3 %, o 65–69 metų – 11 % visų daktarų.

## Šaltiniai
Čemerivciai

**Čemerivciai** () – gyvenvietė Ukrainoje, Chmelnyckio srityje. Rajono administracinis centras.

Įkurtas 1565 m., Magdeburgo teisė – nuo 1797 m., kaimo tipo miesto statusas nuo 1959 m. Gyvenvietė įsikūrusi prie Žvančiko upės.
Presbiterijonai

**Presbiterijonai** – evangelikų reformatų atšaka. Presbiterijonų bažnyčių yra Jungtinėje Karalystėje, JAV, buvusiose Jungtinės Karalystės dominijose.

Presbiterijonai nepripažįsta vyskupo pareigybės, atmeta episkopalinę bažnyčios struktūrą. Bažnyčią sudaro bendruomenės, kurias valdo konsistorija. Ją sudaro renkami presbiteriai ir pastoriai. Bendruomenės savo ruožtu jungiasi į asociacijas, valdomas presbiterijos, sudarytos iš presbiterių ir pastorių, atstovaujančių kiekvienai bendruomenei. Tokią valdymo struktūrą įvedė reformatorius J. Kalvinas (būdinga daugeliui evangelikų reformatų bažnyčių).

Didžiuma presbiterijonų bažnyčių priklauso Pasaulinei Reformatų Bažnyčių Bendrijai arba Pasaulinei Reformatų Draugijai.

Atsirado XVI a. antroje pusėje Škotijoje (įkūrėjas John Knox), po J. Knox 1559 m. įvykdytos reformos sudaro nacionalinę Škotijos bažnyčią.

Svarbiausi presbiterijonų tikėjimo dokumentai yra 1647 m. priimtas Vestminsterio tikėjimo išpažinimas bei du katekizmai.

## Šaltiniai
Stryjus

**Stryjus** yra:
* Stryjus – upė Ukrainos Lvovo srityje; dešinysis Dniestro intakas;
* Stryjus – srities pavaldumo miestas Ukrainoje, Lvovo srityje.
2008 m. Lietuvos Seimo rinkimai

**2008 m. Lietuvos Respublikos Seimo rinkimai** – 2008 m. spalio 12 ir 26 d. vykę penktieji eiliniai Lietuvos Respublikos Seimo rinkimai, kurių metu 2008–2012 m. kadencijai išrinktas 141 Seimo narys.

Kartu su Seimo rinkimais vyko ir konsultacinio pobūdžio referendumas dėl Ignalinos atominės elektrinės darbo pratęsimo.

## Rinkimų sistema
Seimas yra renkamas naudojant mišriąją rinkimų sistemą: 70 narių renkami proporcinio atstovavimo sistema pagal partijų sąrašus, kurie surenka mažiausiai 5 proc. atiduotų balsų (koalicijoms taikomas 7 proc. barjeras), likę 71 Seimo nariai – daugumos atstovavimo sistema (vienmandatėse apygardose) dviem turais. Pirmajame ture kandidatas išrenkamas, jei surenka daugiau nei pusę balsų. Jei rinkimuose dalyvauja mažiau nei 40 proc. rinkėjų, kandidatas turi surinkti bent 20 proc. visų rinkėjų balsų. Jei pirmame ture nei vienas kandidatas nesurenka reikiamo kiekio balsų, antrame ture rinkėjai renkasi iš dviejų, daugiausia balsų pirmajame ture surinkusių kandidatų.

Seimo nariais gali būti renkami Lietuvos Respublikos piliečiai, kurie nesusiję priesaika ar pasižadėjimu užsienio valstybei ir rinkimų dieną yra ne jaunesni kaip 25 metų bei nuolat gyvena Lietuvoje. Jais negali būti renkami asmenys, nebaigę atlikti bausmės pagal teismo paskirtą nuosprendį, taip pat asmenys, teismo pripažinti neveiksniais.

## Situacija prieš rinkimus

Pasibaigus 2004 m. rinkimams darbą tęsė dar vienas A. M. Brazausko kabinetas, kuris 2006 m. balandį, sugriuvo. Po šio įvykio pradėta formuoti nauja Vyriausybė, vadovaujama Gedimino Kirkilo. Tėvynės sąjunga, Lietuvos Respublikos liberalų sąjūdis ir Naujoji sąjunga (socialliberalai) bandė sudaryti „Proveržio koaliciją“, tačiau partijų iniciatyva nepavyko. Vyriausybė buvo suformuota iš Lietuvos socialdemokratų partijos ir Lietuvos valstiečių liaudininkų sąjungos. Į koaliciją buvo įtrauktos Pilietinės demokratijos partija ir Liberalų ir centro sąjunga.

G. Kirkilo Vyriausybė darbą pradėjo kaip mažumos kabinetas. Dauguma koalicija tapo tik 2008 m. sausį, kai vis dėlto Naujoji sąjunga (socialliberalai) po kelias savaites trukusių derybų prisijungė prie valdančiosios daugumos.

## Rinkimuose dalyvaujančios partijos
2008 m. rinkimuose dalyvavo šios partijos, jos biuleteniuose buvo nurodyta tvarka:

## Rezultatai

### Balsavimo rezultatai

### Pirmumo balsai
Daugiausia pirmumo balsų surinkę kandidatai:

## Po rinkimų

Praėjus kelioms valandoms po antrojo turo, Tėvynės sąjunga – Lietuvos krikščionys demokratai, Tautos prisikėlimo partija, Lietuvos Respublikos liberalų sąjūdis ir Liberalų ir centro sąjunga pasirašė po pirmojo turo suderintą koalicijos, kurią sudarė 80 iš 141 Seimo narių, sutartį.

2008 m. lapkričio 27 d. koalicinės vyriausybės Ministru Pirmininku buvo paskirtas Andrius Kubilius. 

Seimo Pirmininku išrinktas Tautos prisikėlimo partijos lyderis Arūnas Valinskas.

## Šaltiniai

## Literatūra
* Lietuva po Seimo rinkimų 2008: straipsnių rinkinys (sud. Algimantas Jankauskas). - Vilnius: Vilniaus universiteto leidykla, 2009. - 246 p. - ISBN 978-9955-33-392-0
Sprūdės kalnas

**Sprūdės kalnas**, t. p. *Sprūdė, Pavandenė, Pasprūdė*, valdiškai – *Šaukštelio piliakalnis* – piliakalnis Telšių rajono savivaldybės teritorijoje, prie Šaukštelio kaimo, Varnių seniūnijoje, 2 km į šiaurę nuo Pavandenės, apie 1,4 km į šiaurės vakarus nuo Gludo ežero, Varnių regioniniame parke. Pasiekiamas iš kelio , už jo didesnio posūkio į dešinę prieš Pavandenę, už sodybos kairėje pasukus į kairę šiaurės rytų kryptimi pro negyvenamą sodybą ir pavažiavus 350 m.

## Piliakalnis

Piliakalnis (Sprūdė) įrengtas masyvios kalvos, virš jūros lygio pakilusios 216,2 m vakarinėje. Jo viršuje 1964 m. buvusi netaisyklingo trikampio, 43 m šiaurės – pietų kryptimi ir 42 m rytų – vakarų kryptimi, dabar – beveik apvali, 29x26 m aikštelė. Aikštelė apjuosta 1 m aukščio, 9 m pločio pylimu, kurio išorinis 4 m aukščio šlaitas leidžiasi į šlaituose aplink žiedu iškastą 5 m pločio, 1 m gylio griovį, už kurio supiltas antras 230 m ilgio, 1-3 m aukščio, 13 m pločio pylimas. Šiaurės vakarų – vakarų šlaite, 3 m žemiau aikštelės, pirmojo griovio vietoje įsiterpia 4,5 m pločio, 0,5 m aukščio papildomas pylimas su 3 m pločio, 0,5 m gylio grioviais šonuose. Rytinėje pusėje šio pylimo papėdėje iškastas antras 8 m pločio, 2 m gylio griovys 3 m pločio dugnu. Pietų – šiaurės vakarų šlaite, 4 m žemiau antro pylimo yra 2,5 m pločio, 0,3 m gylio antras griovys, už kurio supiltas trečias 0,5 m aukščio, 5 m pločio pylimas. Šlaitai vidutinio statumo – statūs, 22 m aukščio.

Žemiau eina natūralūs šlaitai. Piliakalnio teritorija užima 25,6 ha. Šiaurės rytų pusėje pylimą apardė čia stovėjęs trianguliacijos bokštas. Piliakalnis dirvonuoja, jį gožę medžiai 2002 m. nukirsti.

## Istorija

Istoriko A. Butrimo nuomone Sprūdės ir Moteraičio piliakalniai, Gludo ežeras, miškingoje Moteraičio papėdės dauboje ir ežero pakrantėje esantis, apylinkėse dominuojantis Sklepkalnis (spėjama, buvęs alkakalnis) bei kapinynas dabartinės Pavandenės bažnyčios teritorijoje priklausė baltų gynybos ir kulto centrui, Medininkų žemės gynybinei-politinei sistemai.

Padavimai sako, kad piliakalnį supylęs Sprūdeika po to, kai susipyko su broliu Mindaugu. Čia stovėjusi medinė Sprūdeikos pilis, po ja buvę įrengti rūsiai (slėptuvės). Anot tyrinėtojų, pilis galėjo stovėti vakarinėje (aukštesnėje) kalvos dalyje.

## Tyrimai

Piliakalnio žvalgomuosius archeologinius tyrimus 1948 m. ir 1964 m. atliko Lietuvos istorijos institutas. Piliakalnis priskiriamas „parako gadynei“ – vėlesniam kovų su kryžiuočiais periodui. Piliakalnį juosia 3 pylimų juostos, kurių aukštis siekia iki 4 m. Piliakalnio aplinkoje rasta akmeninių kirvukų, ietigalių.

## Šaltiniai

* Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 78.
* Lietuvos TSR kultūros paminklų sąrašas, V.,1973, p.189
* Liudvikas Kšivickis. Žemaičių senovė. Kaunas, Marijampolė, 1928. p. 23-25, 27
* Покровский Ф. В. Археологическая карта Ковенской губернии. Вильна, 1899. c. 74
* Gintautas Zabiela. Kur buvo Sprudeikio valdos? // Biržulio baseino kompleksinių tyrinėjimų dešimtmetis. Vilnius, 1987. p. 67–69.

## Nuorodos
* Lietuvos piliakalniai
* Hillforts.eu open data repository
Džeksonas (Misisipė)

**Džeksonas** () – JAV miestas, Misisipės valstijos sostinė ir didžiausias pagal gyventojų skaičių valstijos miestas. Džeksonas yra vienas iš dviejų Hindso apygardos centrų (kitas centras – Reimondo miestas). Miesto gyventojų skaičius sumažėjo nuo 184 256 žmonių (pagal 2000 m. JAV gyventojų surašymo duomenis) iki 173 514 žmonių (2010 m. JAV gyventojų surašymas). Pastarasis surašymas iš penkių apygardų sudarytai Džeksono metropolinei sričiai priskyrė 539 005 gyventojus. Įsikūręs prie Perlo upės.

Miestas pavadintas Endriu Džeksono vardu, kuris tuo metu dar buvo generolas, tačiau kiek vėliau buvo išrinktas į JAV prezidento postą.

## Istorija

Džeksonas buvo įkurtas 1822 m. ir pavadintas Lefliuro Blafu ().

## Šaltiniai
Sarkelis

**Sarkelis** (Chazarų kalba – *Šarkil*, *(baltas namas)* – chazarų, vėliau rusų miestas – tvirtovė kairiajame Dono krante.

Tvirtovė šiaurės vakartiniame Chazarijos pakraštyje pastatyta su Bizantijos inžinierių tarp 834 ir 837 m. Kontroliavo Volgos-Dono pervalką, prekybos kelio iš Juodosios į Kaspijos jūrą dalį. 965 m. miestą užėmė Kijevo Rusia. 1117 m. miestas sugriautas kipčiakų ir apleistas. Dabar užtvindytas Cimliansko tvenkinio. Tyrinėtas 1934–1936 ir 1949–1951 m., tyrimų vadovas Michailas Artamonovas.
Kibera

**Kibera** – lūšnynas Nairobyje, Kenijoje, apie 6,6 km nuo jo centro. Plotas – 2,5 km². Tai vienas didžiausių ir daugiausiai tyrinėtų lūšnynų Afrikoje. Atsirado 1918 m., kaip nubų kareivių gyvenvietė miške šalia Nairobio. Britų valdžia davė jiems žemės atsilygindama už karinę tarnybą Pirmajame pasauliniame ir ankstesniuose karuose. 2009 m. Kenijos gyventojų ir būstų surašymo duomenimis, Kiberos gyventojų skaičius yra 170 070, anksčiau buvo manyta, kad jame gyvena vienas ar du milijonai žmonių. Anot kitų šaltinių, Kiberos gyventojų skaičius gali siekti nuo 500 000 iki gerokai daugiau nei 1 000 000, priklausomai nuo to, kokie lūšnynai yra priskiriami kaip Kiberos dalis.


Nairobi Kibera 04.JPG
Kibera Nairobi Kenya slums shanty town October 2008.jpg
Kibera Nairobi Kenya Slum July 2009.jpg
Kibera Slum Railway Tracks Nairobi Kenya July 2012.jpg
Children and open sewer in Kibera.jpg


## Išnašos
Azerbaidžanas Eurovizijos šokių konkurse

**[[Azerbaidžanas]]** Eurovizijos šokių konkurse dalyvavo pirmą kartą - 2008 m. ir užėmė 5 vietą.

## Dalyvavimas

## Balsavimų istorija 2008

### Taškai Azerbaidžanui nuo…

### Taškai nuo Azerbaidžano į…

## Konkursų rengimas
2009 m. Lietuvos prezidento rinkimai

**2009 m. Lietuvos Respublikos Prezidento rinkimai** – 2009 m. gegužės 17 d. vykę eiliniai Lietuvos Respublikos Prezidento rinkimai.

## Rinkimų sistema
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

## Kandidatai
Kandidatai, surinkę reikalingą (20 000) parašų skaičių ir dalyvavę rinkimuose:

### Pretendentai į kandidatus
Apie ketinimą dalyvauti rinkimuose paskelbė ir kaip pretendentai į kandidatus oficialiai buvo registruoti 15 asmenų:
# Algirdas Butkevičius
# Loreta Graužinienė
# Dalia Grybauskaitė
# Jonas Jankauskas
# Česlovas Jezerskas
# Vytautas Kundrotas
# Algimantas Matulevičius
# Valentinas Mazuronis
# Algirdas Pilvelis
# Kazimira Danutė Prunskienė
# Vladimiras Romanovas
# Vidmantas Sadauskas
# Valdemaras Tomaševskis
# Arūnas Valinskas
# Zigmas VaišvilaDėl parašų trūkumo arba pretendavimo atšaukimo, rinkimuose ketino dalyvauti, bet galiausiai nekandidatavo: Jonas Jankauskas, Vytautas Kundrotas, Algimantas Matulevičius, Algirdas Pilvelis, Vladimiras Romanovas, Vidmantas Sadauskas, Arūnas Valinskas, Zigmas Vaišvila.

## Visuomenės apklausos
Anot visuomenės apklausų, Grybauskaitė buvo neabejotina lyderė, kovoje dėl prezidento posto.

## Rezultatai

## Šaltiniai

## Nuorodos
* Prezidento rinkimams skirtas Vyriausiosios rinkimų komisijos puslapis
* Lietuvos socialdemokratų partijos svetainės 2009 m. rinkimams ir kandidatui A. Butkevičiui skirta informacinė skiltis  
* Kandidatės Kazimieros D. Prunskienės tinklalapis
Adamstaunas

**Adamstaunas** () – vienintelė gyvenvietė ir administracinis centras JK pavaldžiose Pitkerno salose, esančiose rytų Okeanijoje. Išsidėstęs šiaurės salos centre ir turi 50 gyventojų – visi Pitkerno salų gyventojai. Tai mažiausias pasaulyje administracinis centras. Gyventojai renka vaisius ir medžioja – tai vienintelis jų prasimaitinimo šaltinis.
Leonas Bičkauskas-Gentvila

**Leonas Bičkauskas-Gentvila** (1910 m. rugsėjo 27 d. Kybartuose, Vilkaviškio apskritis – 2003 m. birželio 18 d. Vilniuje) – Lietuvos istorikas, habilituotas humanitarinių mokslų daktaras.

## Biografija
Nuo 1932 m. Generalinio štabo Spaudos, vėliau II (Informacijos) skyriaus laisvai samdomas tarnautojas. 1937 m. baigė Vytauto Didžiojo universitetą. Po sovietų okupacijos 1940 m. pervestas į Raudonosios armijos Baltarusijos karo apygardos štabą, 1940 m. gruodžio mėn. iš kariuomenės atleistas. 1941 m. birželio 14 d. ištremtas į Karelijos šiaurę. 1943 m. pabaigoje iš tremties grąžintas, paskirtas į Raudonosios armijos desantinį dalinį darbui su vokiečių belaisviais karininkais.

Nuo 1944 m. Vilniaus universitete (VU) dėstė užsienio kalbas. 1946 m. baigė VU Istorijos ir filologijos fakultetą, nuo 1946 m. universitete dėstė SSRS istoriją. 1952 m. kaip nuslėpęs tremtį atleistas iš VU, LKP CK sprendimu grąžintas į darbą. 1953–1992 m. dėstė Vilniaus pedagoginiame institute, 1963–1965 m. SSRS istorijos katedros vedėjas; nuo 1975 m. profesorius. 1972 m. istorijos mokslų daktaras.

## Bibliografija
* 1863 m. sukilimas Lietuvoje. – Vilnius: Valstybinė politinės ir mokslinės literatūros leidykla, 1958. – 350 p.: iliustr.
* 1812 m. Tėvynės karas: medžiaga paskaitai. – Vilnius, 1962. – 23 p.
* Nurodymai kolūkio (tarybinio ūkio) istorijai tirti / Leonas Bičkauskas-Gentvila, Marijonas Gregorauskas. – Vilnius, 1964. – 13 p.
* Žemės kreditas Lietuvoje (1861–1905 m.). – Vilnius, 1973. – 110 p.
* Baudžiavos panaikinimas Lietuvoje / Leonas Bičkauskas-Gentvila, Vida Kniūraitė. – Vilnius, 1994. – 143 p. – ISBN 9986-491-10-X

## Įvertinimas
* 1980 m. LTSR nusipelnęs dėstytojas

## Šaltiniai
2010 m. pasaulio futbolo čempionato atranka/Afrika

Straipsnyje pateikiami atrankos į **[[2010 m. pasaulio futbolo čempionatas|2010 m. pasaulio futbolo čempionatą]] Afrikos zonos** rezultatai.

Atranka vyksta trim etapais: pirmajame tarpusavyje sužaidžia kelios silpniausios komandos, dėl galimybės patekti į kitą etapą. Antrame etape visos komandos padalinamos į 12 grupių - jų nugalėtojai bei dar 8 geriausios antros komandos patenka į 3 etapą. Šiame etape komandos padalinamos į penkias grupes. Grupių nugalėtojai patenka į pasaulio čempionatą. Drauge vyksta ir atranka į 2010 m. Afrikos Tautų taurę Angoloje. Į ją patenka paskutiniame etape į kiekvienos grupės top trejetą patekusios komandos. 

## I etapas

*  -  10:2 (6:2, 4:0)
*  -  1:0 (1:0, neįvyko)
*  -  1:0 (1:0, 0:0)

## II etapas
### 1 grupė

### 2 grupė

### 3 grupė

### 4 grupė

### 5 grupė

### 6 grupė

### 7 grupė

### 8 grupė

### 9 grupė

### 10 grupė

### 11 grupė

### 12 grupė

## III etapas

Trečiame etape antro etapo nugalėtojos padalintos į 5 grupes po dvi komandas. 

### 1 grupė

### 2 grupė

### 3 grupė

Kadangi Alžyras ir Egiptas surinko vienodai taškų, o jų grupės rodikliai vienodi, todėl buvo žaidžiamos dar vienerios rungtynės, kuriose nustatytas grupės nugalėtojas.



### 4 grupė

### 5 grupė
Bronius Vytautas Bieliauskas

**Bronius Vytautas Bieliauskas** (1943 m. sausio 1 d. Kiškeliškės, Prienų valsčius – 2000 m. gruodžio 1 d. Vilnius) – Lietuvos inžinierius energetikas, habilituotas technologijos mokslų daktaras.

## Biografija
1964 m. baigė Kauno politechnikos institutą. 1991 m. technikos mokslų daktaras.

1964–1993 m. dirbo įmonėje „Venta“, 1993–1997 m. Energetikos agentūroje. 1997–2000 m. Ūkio ministerijos Branduolinės energetikos skyriaus viršininkas.

## Mokslinė veikla
Svarbiausi darbai iš pereinamųjų procesų greitaveikių integrinių grandynų ryšio linijose, t. p. iš integrinių grandynų kristalų gamybos technologijos. Sukūrė supergreitaveikių integrinių grandynų kompleksą, naują puslaidininkinių prietaisų gamybos būdą, pagrįstą daugkartiniu savaiminiu susitapdinimu. 15 išradimų autorius. Vėlesni darbai iš branduolinės saugos ir teisės, branduolinės energetikos.

## Šaltiniai
Feliksas Bieliauskas

**Feliksas Bieliauskas** (1914 m. vasario 13 d. Mažiškėje, Griškabūdžio valsčius – 1985 m. lapkričio 13 d. Vilniuje) – sovietinės Lietuvos partinis, valstybės bei visuomenės veikėjas, pulkininkas.

## Biografija
Nuo 1932 m. dalyvavo nelegalioje komunistinėje veikloje. 1934 m. LKP Kauno parajonio, rajono komitetų narys, sekretorius. 1934 m. ir 1936–1940 m. kalintas. 1934–1935 m. mokėsi Tarptautinėje Lenino mokykloje Maskvoje. 1935 m. LKJS CK narys, nelegalaus komjaunimo laikraščio „Darbininkų ir valstiečių jaunimas“ redaktorius.

1940–1942 m. ir 1944 m. sovietams okupavus Lietuvą LLKJS CK pirmasis sekretorius. 1942–1943 m. Raudonosios armijos 16-osios lietuviškosios divizijos politinio skyriaus viršininkas. 1944–1945 m. 50-osios lietuviškosios atsargos šaulių divizijos vado pavaduotojas politiniams reikalams ir politinio skyriaus viršininkas; 1945 m. pulkininkas.

1945–1946 m. LKP(b) Kauno miesto komiteto sekretorius. 1946–1950 m. LKP(b) Vilniaus miesto komiteto antrasis, 1950–1951 m. ir 1957–1961 m. pirmasis sekretorius. 1951–1952 m. LKP CK sekretorius. 1952–1953 m. LKP Vilniaus srities komiteto pirmasis sekretorius. Buvo vienas pretendentų į LKP CK pirmojo sekretoriaus postą. 1954 m. LSSR MT pirmininko pavaduotojas. 1957 m. Maskvoje baigė Aukštąją partinę mokyklą prie SSKP CK. 1964–1973 m. LSSR MT Spaudos komiteto pirmininkas, 1973–1985 m. Archyvų valdybos prie LSSR MT viršininkas.

1941–1976 m. LKP CK narys, 1950–1954 m. ir 1958–1963 m. LKP CK biuro narys. 1941–1946 m. ir 1954–1958 m. SSRS Aukščiausiosios Tarybos, nuo 1947 m. LSSR Aukščiausiosios Tarybos deputatas, 1959–1967 m. LSSR AT prezidiumo narys. 1951–1955 m. LSSR AT pirmininkas.

Paskelbė biografinių apybraižų apie lietuvių sovietinius veikėjus: „Karolis Petrikas“ (1973 m.), „Juozas Bartašiūnas“ (1977 m.), „Artilerijos generolas“ (apie Joną Žiburkų, 1982 m.).

## Šaltiniai

## Nuorodos
* Беляускас Феликсас Юргевич (rusų k.)
Pietų Orknio salos

**Pietų Orknio salos** (, ) – salų grupė Antarktyje, Atlanto vandenyno pietuose. Plotas 620 km². Sudaro keturios pagrindinės salos – Karūnacijos, Lauri, Pauelo, Sainio – bei keletas mažesnių salelių. Aukštis iki 1266 m Nivėjos k. (Karūnacijos saloje). Beveik visas salų paviršius padengtas ledu. Klimatas vėsus, drėgnas ir vėjuotas. Vasarą temperatūra pakyla iki vidutiniškai 2&nbsp;°C, žiemą nukrenta iki -10&nbsp;°C.

Pietų Orknio salos įtrauktos į Britų Antaktidos teritoriją. Į jas taip pat pretenduoja Argentina.

Salas 1812 m. atrado amerikiečiai ruonių medžiotojai Nathaniel Brown Palmer ir George Powell. 1823 m. James Weddell salas pavadino Pietų Orknio vardu.

Pietų Orknio salose yra dvi tyrimų stotys: Argentinos Orkadaso bazė Lauri saloje ir JK Sainio salos bazė.
Pranas Bieliauskas

**Pranas Bieliauskas** (1883 m. rugpjūčio 23 d. Slabadoje, Jiezno valsčius – 1957 m. gruodžio 21 d. Vilniuje) – Lietuvos kunigas, tautosakos rinkėjas, Vilniaus krašto lietuvių visuomenės veikėjas.

## Biografija
Baigė Vilniaus kunigų seminariją. 1911 m. kunigas. 1911–1940 m. Vilniaus katedros vikaras. 1911–1940 m. vadovavo zitiečių Vilniaus skyriui. Nuo 1913 m. Lietuvių mokslo draugijos narys. 1914 m. Lietuvių draugijos nukentėjusiems dėl karo šelpti vienas steigėjų, jos Centrinio komiteto reikalų vedėjas. Dalyvavo Laikinojo Vilniaus lietuvių komiteto veikloje, rūpinosi labdara. 1927 m. lenkų valdžios suimtas, kalintas. 1940–1944 m. Aušros vartų koplyčios klebonas, vėliau Druskininkų Ratnyčios bažnyčios klebonas. Nuo 1947 m. Valkininkų bažnyčios klebonas. Sovietinės okupacijos metais persekiotas sovietinio saugumo. Palaidotas Valkininkų bažnyčios šventoriuje.

1915–1957 m. Vilniaus krašte rinko tautosaką ir etnografinę medžiagą. Užrašė daugiau kaip 3000 dainų su melodijomis, pasakų, smulkiosios tautosakos. 1936 m. sudarė ir išleido rinkinį „Varguolių dainos“. Išlikę jo dienoraščiai. Įvairiuose leidiniuose, kuriuose rašoma apie žymų XX a. Vilniaus kunigą Praną Bieliauską, esama klaidų ir netikslumų bei likusių neaiškumų.

## Šaltiniai
Kūris

**Kūris** − lietuviška vyriškos giminės pavardė.

Šios pavardės moteriškosios giminės formos yra: Kūrienė (ištekėjusi moteris) ir Kūrytė (mergautinė pavardė).

Pavardę turi šie garsesni asmenys:

* Egidijus Kūris (g. 1961), teisėtyrininkas konstitucionalistas, VU TSPMI profesorius; buvęs LR KT teisėjas, pirmininkas (2002-2008);
* Pranas Kūris (g. 1938), teisėtyrininkas tarptautininkas, VU TF profesorius, tarptautinių teismų teisėjas, Lietuvos TSR veikėjas, teisingumo ministras, diplomatas (E. Kūrio tėvas).
Bičiūnas

;Bičiūnas
*Rimas Bičiūnas – tapytojas;
*Tomas Bičiūnas – pedagogas, politikas;
*Vytautas Bičiūnas – muzikologas, garso režisierius, kompozitorius;
*Vytautas Pranas Bičiūnas – dailininkas, teatro veikėjas, rašytojas, dailės ir literatūros kritikas.

;Bičiūnienė
*Monika Bičiūnienė – tautodailininkė tapytoja.

;Bičiūnaitė
*Monika Bičiūnaitė – teatro ir kino aktorė.

## Šaltiniai
Bertulis

**Bertulis** − lietuviška vyriškos giminės pavardė.

Šios pavardės moteriškosios giminės formos yra: Bertulienė (ištekėjusi moteris) ir Bertulytė (mergautinė pavardė).

Pavardę turi šie garsesni asmenys:

*Algis Bertulis – gydytojas;
*Juozas Bertulis – vargonininkas, chorvedys, pedagogas, kompozitorius;
* Klemensas Algimantas Bertulis (g. 1936) – Lietuvos fizikas, fizinių mokslų daktaras;
*Reinis Bertulis – latvių kalbininkas leksikologas.
Belevičius

**Belevičius** − lietuviška vyriškos giminės pavardė.

Šios pavardės moteriškosios giminės formos yra: Belevičienė (ištekėjusi moteris) ir Belevičiūtė (mergautinė pavardė).

Pavardę turi šie garsesni asmenys:

*Albertas Donatas Belevičius – skulptorius;
*Rimantas Belevičius – inžinierius mechanikas, informatikas.
Vytautas Juozas Bieliauskas

**Vytautas Juozas Bieliauskas** (g. 1920 m. lapkričio 1 d. Plačkojai, Višakio Rūdos valsčius) – lietuvių psichologas, filosofas, JAV lietuvių visuomenės veikėjas.

## Biografija
Studijavo Vilkaviškio kunigų seminarijoje, Vytauto Didžiojo universitete, 1943 m. baigė Tiubingeno universitetą, habilituotas daktaras. 1987 m. JAV katalikų mokslų akademijos tikrasis narys.

1944–1949 m. dėstė psichologiją Miuncheno universitete. 1944 m. lietuvių sąjungų Vokietijoje steigėjas ir pirmininkas. 1944–1946 m. žurnalo „Aidai“ leidėjas ir vyr. redaktorius. 1949 m. išvyko į JAV, dėstė įvairiuose koledžuose, 1958–1988 m. Šv. Ksavero universitete. Nuo 1958 m. profesorius. 1968–1972 m. Medicinos, psichologijos ir religijos studijų tarptautinės sąjungos prezidentas. 1988–1992 m. Pasaulio lietuvių bendruomenės valdybos pirmininkas, nuo 1994 m. JAV lietuvių bendruomenės Krašto tarybos vicepirmininkas. Nuo 1990 m. JAV katalikų mokslų akademijos Spaudos komiteto vadovas. 1989–1996 m. Vytauto Didžiojo universiteto Atkuriamojo senato narys. 1995 m. Lietuvos Respublikos prezidento patarėjas specialiosioms programoms.

Sūnus profesorius Linas Bieliauskas.

## Bibliografija
* Žmogus šių dienų problematikoje, 1946 m.
* Tarpasmeninių santykių mokymo programa policijos priežiūros institucijų darbuotojams (*Interpersonal Relations Training Program for Police Supervisors*), 1970 m.

## Įvertinimas
* 1999 m. Gedimino 4 laipsnio ordinas

## Nuorodos
* Vytautas Bieliauskas. Aidai. Redaktoriai

## Šaltiniai
Bičkauskas

**Bičkauskas** − lietuviška vyriškos giminės pavardė.

Šios pavardės moteriškosios giminės formos yra: Bičkauskienė (ištekėjusi moteris) ir Bičkauskaitė (mergautinė pavardė).

Pavardę turi šie garsesni asmenys:

*Egidijus Bičkauskas – teisininkas, politikas, signataras;
*Leonas Bičkauskas-Gentvila – istorikas;
*Tadas Bičkauskas – dailininkas grafikas.
Andrius Bielinis

**Andrius Bielinis, Bieliakas** (apie 1852 m. Purviškiai prie Suosto – 1897 m. Jaranskas, dab. Kirovo sritis, Rusija) – knygnešys.

## Biografija
Brolis Jurgis Bielinis. Nuo 1882 m. gyveno Rygoje. Apkaltintas pinigų pasisavinimu ir suimtas, pabėgo į JAV. 1894 m. (ar 1893 m.) pabaigoje grįžo į Lietuvą. Brolio Jurgio paragintas tapo Garšvių draugijos nariu, knygnešiu profesionalu. 1895 m. balandžio 18 d. Prūsijos policija jį suėmė ir perdavė Rusijos pasienio sargybiniams su įkalčiais – 6 ryšuliais, 60 pavadinimų 2753 egz. lietuvių spaudinių ir 297 religiniais paveikslėliais. Kalintas Tauragėje, Kaune, Šiauliuose, Rygoje. Iškalėjęs vienerius metus, gelbėdamasis nuo tremties per Vokietiją pabėgo į JAV. Pakeliui nušalo kojas, viena jų buvo amputuota Niujorke. Tapęs invalidu grąžintas Vokietijai, iš ten – Rusijos žandarams. Ištremtas į Jaranską. Vytautas Merkys.

## Šaltiniai
Bartusevičius

**Bartusevičus** − lietuviška vyriškos giminės pavardė.

Šios pavardės moteriškosios giminės formos yra: **Bartusevičienė** (ištekėjusi moteris) ir **Bartusevičiūtė** (mergautinė pavardė).

Pavardę turi šie garsesni asmenys:

*Arūnas Bartusevičius – verslininkas;
*Mantas Bartuševičius - komikas, aktorius, humoristas;
*Ričardas Bartusevičius – muzikos atlikėjas;
*Vladas Bartusevičius – dirigentas, folklorininkas;
*Vincas Bartusevičius – pedagogas, visuomenės veikėjas.
Das Testament

***Das Testament*** („Testamentas“) – vokiečių muzikinio projekto „E Nomine“ debiutinis albumas. Išleistas 1999 m. įrašų kompanijos PolyGram. 2002 m. išleista skaitmeninė versija, kurioje buvo beveik dvigubai daugiau kūrinių nei originale.

Albumui būdinga krikščioniška tematika, daugelyje kūrinių naudojamos ištraukos iš maldų ir Evangelijų. Kūriniams *Vater Unser* („Tėve mūsų“) ir *E Nomine (Denn sie wissen nicht was sie tun)* („Iš vardo (jie nežino, ką daro)“) sukurti vaizdo klipai, imituojantys Jėzaus teismą ir mirtį.

## Originalaus leidimo kūriniai
# „Am Anfang war… Die Schöpfung“ – 1:12
# „Vater Unser“ – 3:30
# „E Nomine (Pontius Pilatus)“ – 4:11
# „Die 10 Gebote“ – 5:40
# „Das Abendmahl“ (Fritz, Chris, Michael Vanrose) – 3:35
# „Die Sintflut“ – 4:22
# „Himmel oder Hölle“ – 3:40
# „Der Fürst der Finsternis“ – 4:39
# „Bibelworte des Allmächtigen“ (Graner, Tentum, Vanrose) – 4:37
# „Die Posaunen von Jericho“ (Graner, Tentum, Vanrose) – 3:51
# „Ave Maria“ (Franz Schubert) – 3:50
# „Psalm 23“ – 4:47
# „Hallelujah“ (Graner, Tentum, Vanrose) – 3:52
# „Gott tanzte“ (DJ Taylor, Flow) – 6:02

Visus kūrinius, išskyrus kur nurodyta kitaip, įgarsino Fritz Graner ir Chris Tentum.

## Skaitmeninio perleidimo kūriniai
# *Am Anfang war… Die Schöpfung*
# *Vater Unser*
# *Das Geständnis*
# *E Nomine (Denn sie wissen nicht was sie tun)*
# *Die Stimme des Herrn*
# *Die 10 Gebote*
# *Der Verrat*
# *Das Abendmahl*
# *Vergeltung*
# *Die Sintflut*
# *Die Entscheidung*
# *Himmel & Hölle*
# *Garten Eden*
# *Der Fürst der Finsternis*
# *Die Mahnung*
# *Bibelworte des Allmächtigen*
# *Rückkehr aus Ägypten*
# *Die Posaunen von Jericho*
# *Empfängnis*
# *Ave Maria*
# *Der Herr ist mein Hirte*
# *Psalm 23*
# *Die Vorsehung*
# *Der Befehl des König Herodes*
# *Himmelfahrt*
# *Per l’Eternita*
# *Lord’s Prayer* (angliška *Vater Unser* versija)

## Specialaus leidimo kūriniai
# *Die Weihnachtsgeschichte*
# *Der Lobgesang*
# *Quia Respexit aus Magnificat von Johann Sebastian Bach*
Scars on Broadway

**Scars on Broadway** yra Amerikos roko grupė, kurią įkūrė System of a Down nariai Daron Malakian ir John Dolmayan. Gyviems pasirodymams prie grupės prisijungia Franky Perez, Danny Shamoun, ir Dominic Cifarelli.

Grupės debiutinis albumas tuo pačiu pavadinimu, **Scars on Broadway** buvo išleistas 2008 liepos 28 d.

## Grupės nariai

### Dabartiniai
* Daron Malakian - pagrindinis vokalistas, gitara
* John Dolmayan - būgnai (2006-dabartis)

### Turų nariai
* Franky Perez - gitara, pritariantysis vokalas (2007-dabartis)
* Danny Shamoun - klavišiniai, perkusija (2006-dabartis)
* Dominic Cifarelli - bosinė gitara] (2008-dabartis)

### Buvę nariai
* Casey Chaos - vokalas (2003)
* Zach Hill - būgnai (2003)
* Greg Kelso - ritminė gitara (2003)

## Diskografija

### Studijiniai albumai

### Demo įrašai
* 2003: ''Ghetto Blaster repeticijos

### Singlai

* They Say
* World Long Gone

## Nuorodos

* Oficiali svetainė (anglų kalba)
*
Finsternis

**„Finsternis“** ('tamsa') – vokiečių muzikinio projekto „E Nomine“ antrasis albumas. Išleistas 2002 m. įrašų kompanijos „PolyGram“. Albumo singlai – *Mitternacht* („vidurnaktis“), *Wolfen (Das Tier in mir)* („Vilkai (žvėris manyje)“) ir *Das Böse* („blogis“).

Šiam albumui būdingos tamsos, blogio, mistinės temos. Kiekviena daina sukurta kokiam nors blogio reiškiniui: vilkolakiams, raganavimui, egzorcizmui, vampyrizmui, žmogžudystei, savižudybei ir kt.

Daina „Mitternacht“, įgarsinta Christian Brückner, pateko į Vokietijos 2002 m. hitų dešimtuką. Kitus *Finsternis* kūrinius įgarsino Vokietijos sinchroniniai įgarsintojai, įgarsinę aktorius Robert De Niro, Gary Oldman, Samuel L. Jackson, Oliver Reed, Anthony Hopkins, Al Pacino, Michael Caine, John Malkovich, Nicolas Cage.

## Kūriniai
# *Am Anfang war die Finsternis…!*
# *Mitternacht*
# *Die Wandlung (Interlude)*
# *Wolfen (Das Tier in mir)*
# *Reise nach Transsilvanien (Interlude)*
# *Dracul’s Bluthochzeit*
# *Die Offenbarung (Interlude)*
# *Séance*
# *Die Bedrohung (Interlude)*
# *Das Böse*
# *Die Suche (Interlude)*
# *Die Schwarzen Reiter*
# *Die Verlautbarung (Interlude)*
# *Zorn – Die 12 verbotenen Töne*
# *Hexenein x Eins (Interlude)*
# *Hexenjagd*
# *Das Unheil (Interlude)*
# *Der Exorzist*
# *Der Tod (Interlude)*
# *Der Herr der Schatten*
# *Der Ahnungsschauer (Interlude)*
# *Angst*
# *Der Schrei (Interlude)*
# *Exitus*
# *Das Schweigen (Interlude)*
# *Die Nachtwache*
# *Die Stimme… (Interlude)*
# *Aus dem Jenseits*
Die Prophezeiung

**„Die Prophezeiung“** ('pranašystė') – vokiečių muzikinio projekto „E Nomine“ trečiasis studijinis albumas. Išleistas 2003 m. įrašų kompanijos „PolyGram“. Albumo singlai – *Deine Welt* („tavo pasaulis“) ir *Schwarze Sonne* („juodoji saulė“).

Albumui būdinga pranašysčių, mistikos, magijos tematika: daug dėmesio skiriama apokalipsei ir įvairiems jos ženklams, mitologijai.

## Kūriniai

### Originalus albumas

# *Seit Anbeginn der Zeit… (Intro)*
# *Die Verheissung (Interlude)*
# *Deine Welt*
# *Schwarzer Traum (Interlude)*
# *Mondengel*
# *Der Lockruf (Interlude)*
# *Das Omen (im Kreis des Bösen)*
# *Lauf der Zeit (Interlude)*
# *Das Rad des Schicksals*
# *Das Orakel (Interlude)*
# *Der Blaubeermund*
# *Sternensturm (Interlude)*
# *Im Zeichen des Zodiak*
# *Die Brücke ins Licht (Interlude)*
# *Laetitia*
# *Das Rätsel (Interlude)*
# *Der Prophet*
# *Land der Hoffnung*
# *Anderwelt (Laterna magica)*
# *In den Fängen von… (Interlude)*
# *Mysteria*
# *Friedhof der Engel (Interlude)*
# *Die Runen von Asgard*
# *Das Erwachen (Interlude)*
# *Schwarze Sonne*
# *Endzeit (Interlude)*
# *Jetzt ist es still*

### Klasikinė versija
# *Der Weg des Schicksals… Veni, Vidi, Fatum*
# *Die Verheissung (Interlude)*
# *Deine Welt*
# *Das Orakel (Interlude)*
# *Der Blaubeermund*
# *Der Lockruf (Interlude)*
# *Das Omen (im Kreis des Bösen)*
# *Schwarze Göttin (Interlude)*
# *Morgane le Fay*
# *Sternenstrum (Interlude)*
# *Im Zeichen des Zodiak*
# *Die Brücke ins Licht (Interlude)*
# *Laetitia*
# *Die Befreiten (Interlude)*
# *Friedenshymne*
# *Land der Hoffnung (Interlude)*
# *Anderwelt (Laterna Magica)*
# *Der Geist der Luft (Interlude)*
# *Espiritu del Aire*
# *Lauf der Zeit (Interlude)*
# *Rad des Schicksals*
# *Erwachen (Interlude)*
# *Schwarze Sonne*
# *In den Fängen von… (Interlude)*
# *Mysteria*
# *Die Rückkehr der Ewigkeit (Interlude)*
# *Ein neuer Tag*
Daniel Tammet

**Daniel Tammet** (g. 1979 m. sausio 31 d. Londone) – britas, turintis aukštafunkcinį autistinį savanto sindromą, pasižymintis ypatingais matematiniais ir lingvistiniais gebėjimais.

Jo vaikystę paveikė Aspergerio sindromas, sinestezija, epilepsijos priepuoliai. Tametas įsivaizduoja skaičius, kaip turinčius unikalią formą, spalvą, sudėtį, jausmą. Jis skaičiuoja ne įprastiniu būdu, jam reikiamas atsakymas tiesiog atsiranda mintyse. Tametas sugeba atlikti matematinius veiksmus mintinai su dideliais skaičiais, atgaminti 22 514 skaičiaus pi ženklų po kablelio.

Tametas taip pat pasižymi unikaliu gabumu kalboms. Jis per savaitę sugebėjo išmokti islandų kalbą ir ja bendravo televizijos laidoje. Jis taip pat dar yra išmokęs prancūzų, vokiečių, ispanų, suomių, estų, lietuvių, rumunų, valų, esperanto kalbas.

## Šaltiniai
Linas Bieliauskas (1948)

**Linas Bieliauskas** (g. 1948 m. liepos 22 d. Miunchenas) – JAV psichologas.

## Biografija
Tėvas Vytautas Juozas Bieliauskas. Studijavo Šv. Ksavero universitete Cincinatyje (Ohajo valstija) ir Ohajo universitete Atense. 1976 m. daktaras.

1976–1989 m. dėstė Šv. Luko medicinos centre Čikagoje, 1978–1989 m. Psichologijos ir socialinių mokslų Klinikinio parengimo skyriaus direktorius; nuo 1982 m. profesorius. Nuo 1989 m. dirba Veteranų medicinos centre ir dėsto Mičigano universiteto medicinos centre (abu centrai Ann Arbore, Mičigano valstija), nuo 1990 m. ir mokymo koordinatorius. Nuo 1991 m. ir Vindzoro universiteto (Kanada) dėstytojas.

Amerikos psichologų sąjungos, Amerikos klinikinių neuropsichologų tarybos narys, nuo 1990 m. direktorius, Amerikos profesionalių psichologų tarybos narys, Tarptautinės neuropsichologų sąjungos narys, 1992–1993 m. pirmininkas.

## Mokslinė veikla
Svarbiausi darbai iš vaikų psichologijos, gerontopsichologijos. Paskelbė studijų ir straipsnių.

## Bibliografija
* Stresas ir jo įtaka sveikatai ir ligos išsivystymui (*Stress and Its Relationship to Health and Illness*), 1983 m.
* Individualių skirtumų įtaka sveikatai ir ligos išsivystymui (*The Influence of Individual Differences on Health and Illness*), 1983 m.

## Nuorodos
* FACULTY PROFILE – Linas Bieliauskas. University of Michigan. 

## Šaltiniai